*proiect*

|  |  |  |
| --- | --- | --- |
|  |  |  |
| GUVERNUL REPUBLICII MOLDOVA  H O T Ă R Î R E nr.\_\_\_\_\_\_  **din** \_\_\_\_ | | |

**cu privire la asigurarea implementării Legii nr. 291 din 16 decembrie 2016**

**cu privire la organizarea și desfășurarea jocurilor de noroc**

În temeiul art. 11, art.12 și art.16 din Legea nr. 71 din 22 martie 2007 cu privire la registre (Monitorul Oficial al Republicii Moldova, 2007, nr. 70-73, art. 314), Guvernul HOTĂRĂŞTE:

1. Se desemnează subiecții raporturilor juridice ai sistemului electronic unic de monitorizare de stat a jocurilor de noroc (în continuare - SEUMSJN), după cum urmează:

proprietar – statul;

posesor - Ministerul Economiei și Infrastructurii;

deținător - Instituția Publică „Agenția Servicii Publice”;

destinatar – Serviciul Fiscal de Stat și Agenția pentru Protecția Consumatorilor și Supravegherea Pieței.

1. Sistemul de monitorizare on-line de stat este parte componentă a SEUMSJN.
2. Deţinătorul SEUMSJN va îndeplini şi atribuţiile posesorului delegate de către acesta, după cum urmează:

crearea și asigurarea bunei funcţionări a SEUMSJN;

ţinerea SEUMSJN în conformitate cu legislației în vigoare;

asigurarea autenticităţii, plenitudinii şi integrităţii datelor în SEUMSJN;

asigurarea securităţii şi protecţiei datelor din SEUMSJN;

asigurarea accesului destinatarilor la datele din SEUMSJN;

asigurarea interconectării SEUMSJN cu Sistemul Informațional al Serviciului Fiscal de Stat, în scopul monitorizării și supravegherii operațiunilor fiscale în domeniul jocurilor de noroc.

**Prim-ministru PAVEL FILIP**

**Contrasemnează:**

**Ministrul Economiei și Infrastructurii Chiril GABURICI**

**Ministrul Finanțelor Octavian ARMAȘU**